text stringlengths 0 17.2k |
|---|
lipepo lyesu ifyo ifimbusu uyu mwaka tukakwata ifya kubomfya nangu takuli amenshi |
ukusondwelela |
seminar iyi ukubako nimwe ukwisa no kwisa isanshamo mumilimo yonse |
namwebashaishile uno mwaka namulalika ukwisa muli uyu uleisa |
mwilalaba mulungu wakulekelesha uwa mu january cila mwaka ninshi awe tulepalwa |
namwe bonse mwebaletuma amalamya nokulanga ukuba bonse capamo tulemutotela apakalamba |
ukutasha kwesu kuti kwaba ukwafye nga nalabako abatwafwilisha ku ndalama |
na kabili kuli ba samfya bible school awe teti tupende ifintu ifingi ifyo mutukutamo |
lekeni ipalo lya mwine lingalaba naimwe mumulimo onse untu mulebomba |
noyu wine mwaka tuli beni benu mukwai mwitendwa mumulimo mwapelwa |
mukulekelesha tulefwaya ukumutotela mwe basha banandi muli shikulu pamulandu wakupimpa kwenu nokufwaya ukupyungila lesa cila nshita |
twalilileni ukubomba nokuba no mukosha mpaka akasuke esa |
ibukisheni ifyo ukubomba kwenu tekwafye muli shikulu one korinti fifteen fifty eight |
lesa wa maka yonse atwafwe bonse mulubali ululi lonse luntu tulemupyungila |
kasebo ka buyantanshi |
ukushaba kupanda amano amapange yafulunganiwa lelo ukuli abapanda amano abengi amapange yaleminina |
papita imyaka amakumi yatatu apo solomomi na bambi balembele amano yabo |
lelo aya mano kuti yatwafwa na muli shino nshiku |
maka maka ilyo ibumba lya bena kristu nga ifwe |
fwebashalembapo magazine kale |
tulefwaya ukutendeka nkufikilisha uyu mulimo mu calo cesu ica zambia |
eico tuli ne nsansa sana pafyo ba munyinefwe ba mark davies batupandileko amano nokutunkansha ilyo basambilishe pa kulongana |
kwa ntanshi ukwabakelula mu mweshi wa march ku luanshya |
elyo kabili twapokelele amasambililo ayatantikwa ukufuma ku kabungwe ka magazine training international |
aka ekabungwe akabomba umulimo wakukansha abo bonse abalefwaya ukutendeka |
magazine ya bena kristu ukuli konse pano isonde |
nakabili tuletotela abena kristu muno zambia abatupandako amano mufyo batulembela |
ilyo kwali ukulongana kwakusabankanya umulino wa magazine ku samfya ukwasangilwe abakalamba mu nkuta naba kapyunga nalimo hundred |
nabo balandile pafyo twingatwala umulimo uyu pantanshi |
umwiminishi wesu ku copperbelt alelanshanya nentungulushi sha filonganino mu matauni yonse kulya |
uyu mweshi uleisa tuli nokutandalila icitungu ca luapula pakuti tukalanshanye nentungulushi umusango wa |
kushitisha nokusalanganya ama magazine |
uku kulanshanya kulecitika namu northern province |
abakwata ishuko lyakubomfya ama computer kuti bamona ifi fintu pakeyala kesu wwwnatuleyacom |
abo bonse abengafwaya ukubelenga magazine yesu konse uko bali pano isonde kuti babomfya ii website elyo kabili |
mu nshiku ishileisa nafimbi ifyakubelenga fikalasangwa pali ii website |
eico mukwai abo bonse abaletontonkanya pali fimo nangu abalemona ifintu fimo ifingatwafwa ukuwamya uyu mulimo |
kuti batulembela ifyo baletontonkanya |
elyo ukucila fyonse bonse natupepe ukuti lesa umwine uwacila bonse ukupanda amano |
akapele amano necikoseleshi kuli bonse abaibimba muli uyu mulimo |
nga yehoba takulile ng'anda ninshi abakulako bacucutika apa fye |
mukwai tupepeleniko |
pakupekanya ama magazine yakuntanshi |
pali bakalemba nabakwilula |
kalemba mukalamba editor elyo nakabungwe ka bampandamano |
palupiya ululekabilwa muli uyu mulimo |
abakalashitisha ama magazine |
pakusanga inshila iisuma mukushitisha ama magazine |
intungulushi ishiletungilila umulimo mufilonganino fyabo |
ukuti lesa umwine engalakuula ulukuta ukupitila muli uyu mulimo |
ubushiku bwa kukanshiwa bwa kwilulwa |
ukulongana kwa bakwilula mu cibemba na mu cingeleshi mu mulimo wa natuleya magazini ukwapekanishiwe na ba obed mwape |
luanshya pamo na ba marco vedder |
kasama kwalifye bwino |
uku kulongana kwabelele pa ncende apasuma apatalala tondolo kunse ye tauni lya masaiti ilyabela |
ku kapinda ka kulyo ake tauni lya luanshya |
uku kulongana kwaliko pa bushiku bwa fourteen march two thousand and nine elyo kabili kwasangilwe abantu ikumi limo ten |
aba bantu bafumine mu fitungu fitatu muno zambia luapula northern elyo na ku mikoti |
nanguline uku kulongana kwalifye kwa bushiku bumo twasambilile ifintu ifinono ifikankala |
ifyakutwafwa mu mulimo wa natuleya magazini |
fimo pali ifi fintu nifi |
ukwishiba abo abakalabelenga uyu magazini |
umulimo ne mibele fya bakwilula |
ukwishiba umusango twakulalembelamo icibemba |
ukubomba umulimo wakufwailisha pa milandu imoimo iikumine uyu mulimo |
ifi efintu ifyo namwene ukuba ifikankala muli uyu mulimo wa natuleya magazini |
uwangwe cebo ca kwa lesa akasango busuma no utetekela yehoba alipaalwa |
uwa mutima wa mano etwo wa mucetekanya no kulowa kwa fya mu milomo kulundako ukukolopeka |
panuma yakulongana ukukalamba ukwabelele ku calo ca south africa mu two thousand and four |
intungulushi ukufuma mufilonganino fya christian brethren ukufuma mu fyalo ifyalekana |
lekana muno africa shikalongana muno zambia mu mweshi wa august |
tukesha ukusambilishanya elyo nokumona ifyo twingafwana mu nshiku shakuntanshi |
abalingile ukusangwa kuli uku kulongana ni abo abaibimba mu milimo yakwa shikulu iyalekana lekana |
nalimo mucitungu umo bekala nangu abo abapyunga mu ncende ishalekana lekana muno zambia |
aba bantu bafwile ukuba abaishiba bwino bwino ukulanshanya mu lulimi lwa cingeleshi |
uwakalema takaleka |
ubushiku bumo joni bowa alefuma ku mashitolo nanina na pa ncinga ya banalume |
mu shila asanga cikashana umo ifi uwawama ngo lutanda lwa mu mulu na mafiga nge beseni naiminina mu mbali ya museboalelolesha ukwalefuma joni |
cilya joni apalama cikashana atampo kulolesha ku ncinga yali na joni pakuti amone nga kuli pompi ashimeko pantu incinga yakwe yalipompolweke |
ku ishuko nangu lishamo katwishi incinga yakwa joni yalikwete pompi nao umusuma saana joni talati apite cikashama aimya ukuboko ati |
please gentleman njashimeniko pompi wenu impopeleke incinga yandi naipompoloka |
mukwai joni kuti cilia alolesha uwamwiminika acenwa ku fimenso fyakwa cikashana ifyabutisha |
kuti pa kwimika incinga ati awe no kuwa mu mutima ati no kuti kwena nalishuka pa kulanda na cikashana wa musango uyu |
joni asomona pompi ku ncinga atambika na cikashana nao apoka asantika ati santi sana mukwai |
umukashana cilya atampo kupompe ncinga joni alemuloleshafye |
awe limbi ico amona talepompa bwino elyo amwipusho ati bushe kuti namwafwako ukupompa |
umukashana mukwai kuti nashukila fye uluse lwenu santi |
joni apoka pompi alapompa cikashana aikata incinga shonse shibili |
cilya joni acili mu kupompa cikashana alemulolekesha asuka amwibukisha |
epa kwipusha ati bushe niwe aumwone uwaingishe mpila ishikali lilya ba kitwe baishile |
joni ee mukwai nine wine bushe kanshi e mpila ishikali ni shilya |
cikashana ee kwena shalikalipe mwe tamulemona jontie w aba kawe afililwe no kushiikata |
joni atemwa sana pa kumfwa cikashana ali ne lyashi ilitali ne nsoni takwete |
cikashana akonkanyapo ati bushe lilya isina balemulumba mu mpila ilya jonie e shina lyenu |
joni mukwai abana ba muno mufurila eco ibulenga kulowa batini efyo bafulunganya inshina lyandi |
ne mwine nine john nomba bena batila jonie |
elyo joni atontonkanya ukuti umukashana aishiba ishina lyakwe nga ena cinshi ashingafwaila kwishiba ishina lyakwe |
asuka aipusha ati nga kanshi imwe ishina lyenu nimwe bani |
cikashani yangu na cine ala mukwai nindala nine janet phiri |
kwena muno mufulira nshilakokolamo sana ndi mweni nafumine nombaline ku lusaka ukwikala abafyashi bandi |
Subsets and Splits
No community queries yet
The top public SQL queries from the community will appear here once available.